05/07/2021 | Administración LocalMunicipal
Arteixo
Persoal
Operarias/os Obras/Servizos/Mantemento

ANUNCIO: CONVOCATORIA E BASES ESPECIFICAS REGULADORAS DO PROCESO DE SELECCIÓN PARA COBERTURA EN PROPIEDADE ONCE PRAZAS DE PERSOAL LABORAL DE OFICIOS, OPERARIAS/OS DE OBRAS/SERVIZOS/MANTEMENTO CORRESPONDENTES Á OEP 2017, POLO PROCEDEMENTO DE CONCURSO-OPOSICIÓN PRIMEIRA.- Obxecto das presentes Bases É obxecto da presente a aprobación da Convocatoria e regulación das Bases específicas que rexerán no proceso selectivo para a cobertura en propiedade, contratación laboral fixa a xornada completa, de 11 prazas de persoal laboral de oficios do posto de operaria/o de obras/servicios/mantemento, correspondentes á OEP 2017 (BOP A Coruña nº 99 de 29 de maio de 2017), a través de procedemento de concurso-oposición. As presentes Bases específicas complétanse coas Bases xerais aprobadas por Decreto de Alcaldía-Presidencia de data 18/02/2021 (BOP A Coruña nº 36 de 24 de febreiro de 2021), e a posterior emenda aprobada igualmente por Decreto da Alcaldía de data 05/05/2021 (BOP A Coruña, nº 95 de 24 de maio de 2021), determinándose coas presentes aqueles aspectos propios e específicos da convocatoria da praza sinalada As retribucións serán as establecidas no Convenio de Arteixo para o grupo V, equiparable grupo AP: 17.254,30 € en 14 pagas (12 ordinarias e 2 extraordinarias en xuño e decembro, mais os pluses de turnicidade, xornada partida e outros variables segundo organización servizo). A xornada laboral será de 37,5 horas semanais en cómputo anual, cos descansos establecidos legalmente. Dependendo das especialidades do servizo de adscrición (Obras, Mantemento, Servizo de Medio Ambiente e outros) as funcións xerais a desempeñar serán as seguintes: - Encádranse nesta categoría: Operarios de mantemento, obras, operarios de servicios, limpeza viaria e operarios de Medio Ambiente. - Tarefas encomendadas baixo supervisión do/a capataz responsable do servicio/obra asignado, coa peculiaridade propia segundo se trate de obra municipal, mantemento eléctrico, custodia e mantemento de edificios, mantemento de zoas verdes e outras de Medio Ambiente e outros. - Tarefas de vixilancia, mantemento, pequenas reparacións e control de edificios, instalacións, obras e outros similares. - Condución e mantemento de vehículos asignados ó servicio. - Calquera outra función que poida considerarse propia do posto de traballo. SEGUNDA: Requisitos das/os aspirantes: titulación e outros Serán requisitos de acceso á convocatoria os establecidos nas Bases xerais aprobadas por Decreto de Alcaldía-Presidencia de data 18/02/2021 (BOP A Coruña nº 36 de 24 de febreiro de 2021), a excepción da titulación e carné de conducir, que queda determinada de seguido. TITULACIÓN: Estar en posesión do título de Graduado en ESO ou titulación equivalente, correspondente ao grupo profesional V do Convenio de persoal laboral do Concello de Arteixo, habilitante para o acceso a postos encadrados no grupo V, categoría asimilada agrupación profesional na función pública. CARNÉ CONDUCIÓN: Estar en posesión do carné de conducir B. TERCEIRA: Instancias A instancia solicitando a participación rexerase polo establecido nas Bases xerais e deberá seguir o modelo establecido como Anexo I debendo axuntarse a documentación solicitada nas Bases xerais (DNI, título, carné de conducir B ou superior, autobaremo con documentación acreditativa dos méritos académicos e laborais, taxas de exame, título de galego CELGA III ou equivalente de selo caso). O prazo de presentación de instancias de conformidade ao establecido nas Bases xerais será de 20 días naturais dende o seguinte ao da publicación de anuncio destas bases específicas no BOE. Con carácter previo estas Bases específicas serán publicadas integramente no BOP e remitido anuncio ao DOG. As demais publicacións serán realizadas no taboleiro e complementariamente na web municipal e rexeranse polo establecido nas Bases xerais. As taxas de dereitos de exame establécense en 9,04 €. O pago de taxa de dereitos de exame, poderá realizarse presencial ou telemáticamente a través da web municipal ( www.arteixo.org // servicios económicos // Ciudadanía // Oficina virtual tributaria / realizar pago on line / Tasas. Para o pago telemático precisará un número de recibo que deberá ser facilitado polo departamento de Rendas ). En calquera caso, para instrucións de pago de taxas, recoméndase remitir email ao departamento de Rendas municipal ( rendas@arteixo. org ) ou poñerse en contacto telefonicamente co mesmo (981 659029/030/031 ou no 981 600009). CUARTA: Admisión de aspirantes As establecidas nas Bases xerais. QUINTA: Tribunal cualificador O determinado nas Bases xerais que será designado nominalmente cos membros titulares e suplentes, no Decreto de aprobación da listaxe provisional de aspirantes admitidos/as e excluídas/os aos efectos de abstención/recusación, que de selo caso, resolveranse no Decreto de listaxe definitiva. SEXTA: Contido do proceso selectivo, forma de desenvolvemento e sistema de cualificación. O determinado nas Bases xerais para as prazas do grupo III de Persoal Laboral e B - C1 de persoal funcionario.6.1 FASE DE OPOSICIÓN (60% do proceso selectivo. Eliminatorio) A fase de oposición terá carácter previo á de concurso e consistirá na realización dos seguintes exercicios segundo o establecido nas Bases xerais.1º EXERCICIO: EXAME TEÓRICO (obrigatorio e non eliminatorio) DE 0 A 20 PUNTOS EXAME TEÓRICO.- Puntuarase de 0 a 20 puntos. Consistirá na realización dun exercicio tipo test de 50 preguntas mais 5 de reserva, con respostas alternativas, das que unicamente unha é correcta, relacionadas co temario anexo á presente convocatoria. As respostas correctas puntuarán 0,40 puntos, as respostas erradas descontarán 0,20 puntos e as non contestadas ou en branco, non descontarán. O tempo máximo para realización deste exercicio será de 60 minutos, podendo o Tribunal determinar tempos inferiores. A corrección dos exercicios realizarase de xeito automático con software e máquina de lectura automática (salvo imprevistos relativos a inoperatividade da mesma) garantindo o anonimato dos/as aspirantes presentados.2º EXERCICIO: EXAME PRÁCTICO (obrigatorio e eliminatorio) DE 0 A 40 PUNTOS, sendo necesario acadar 20 puntos. EXAME PRÁCTICO.- Puntuarase de 0 a 40 puntos, sendo necesario acadar un mínimo de 20 puntos, dado o carácter eliminatorio. Consistirá na realización dunha proba de capacitación relacionada coas funcións e nivel de dificultade propias das prazas convocadas, na que os aspirantes desenvolverán unha ou varias probas de capacitación plantexadas polo Tribunal (podendo incluso realizarse en varias xornadas). A duración do exercicio non superará as dúas horas no suposto dunha única proba de capacitación nunha xornada e, de 4 horas en total, no suposto de realización de dúas probas en mais dunha xornada. A proba de capacitación poderá consistir, entre outras similares deseñadas polo Tribunal, na realización de algunha/s pequena obra/reparación/s, manexo de vehículos propios do servizo (con habilitación carné B); manexo/montaxe de pezas e ou instrumentos propios do servizo de obras, medio ambiente, electricidade básica, utilización de EPI´s e similares. O tribunal determinará con carácter previo á realización deste segundo exercicio, os criterios de avaliación do mesmo, poñéndoo en coñecemento dos aspirantes.3º EXERCICIO: EXAME DE LINGUA GALEGA: (obrigatorio e eliminatorio) Cualificarase como Apto / Non apto: A proba de coñecemento da lingua galega consistirá nunha tradución escrita dun texto en lingua castelá á lingua galega, durante un tempo máximo de 30 minutos. O texto a traducir terá un máximo de 100 palabras e considerarase non apto a quen cometa 10 erros (de tradución, de gramática e/ou de acentuación). Non se permitirá preparación previa nin apoio documental ou bibliográfico. Deberan realizar esta proba aquelas/es aspirantes que non presenten o certificado no prazo de presentación de instancias e referido á data de remate, de ter superados os estudos conducentes á obtención do nivel do coñecemento do galego CELGA III esixido, expedido por organismo oficial para tal efecto, ou título acreditativo expedido por entidade académica para tal fin (iniciación ou equivalente). As/os aspirantes que acrediten a posesión do referido título estarán exentas/os da realización desta proba, considerándose neste caso directamente como APTO. As/os aspirantes que non acreditasen estar en posesión do CELGA III ou equivalente e que non superasen esta proba quedarán excluídas/os do proceso selectivo. A puntuación total de cada aspirante na fase de oposición, será a suma das puntuacións obtidas en cada un dos exercicios aptos e será exposta no taboleiro de edictos do Consistorio e complementariamente na web municipal, outorgándose o prazo de alegacións establecido nas Bases xerais, sen prexuízo dos prazos legalmente procedentes para interposición de recurso de alzada ou calquera outro que as/os aspirantes consideren procedente en defensa dos seus intereses.6.2 FASE DE CONCURSO: Carácter non eliminatorio. Baremo de méritos. As/os aspirantes que superen a fase de oposición, pasarán á fase de concurso, que se determinará polo establecido ao respecto polas Bases xerais e polo baremo específico de seguido determinado. A/o aspirante deberá aportar xunto coa documentación acreditativa dos méritos alegados o autobaremo establecido nesta convocatoria específica (Anexo III). Aquelas/es aspirantes que non presenten o autobaremo xunto coa documentación acreditativa no prazo de presentación de instancias ou no de emenda, serán cualificados con 0 puntos nesta fase de concurso. A puntuación máxima posible nesta fase de concurso é de 40 puntos, de conformidade ao baremo establecido nas Bases xerais: BAREMO DE MÉRITOS dos Grupos C2-AP e asimilados laborais oficios (grupos IV-V) A. FORMACIÓN ACADÉMICA (ata un máximo de 10 puntos, non sendo resultado das puntuacións máximas dos diferentes epígrafes) Unicamente serán valorados aqueles méritos formativos realizados por centros homologados, colexios profesionais, sindicatos, administracións públicas e similares acreditados oficialmente. No suposto de non figurar o número de horas lectivas (ou conversión de equivalencia, en créditos, sendo consideradas 20 horas por crédito salvo especificación diferente) os títulos non serán baremados. a.1: Por formación relacionada directamente coas funcións e competencias profesionais propias da praza de operario relativas a competencias de albanelaría, xardinería, fontanería, mecánica, electricidade e similares: 0,25 puntos por cada 20 horas acumuladas, sumando tódolos cursos correspondentes a este apartado, ata un máximo de 4 puntos a.2: Por formación específica en prevención de riscos laborais: primeiros auxilios, seguridade en obra, en mecánica, en soldadura ou similares: 0,15 por cada 20 horas acumuladas, sumando tódolos cursos correspondentes a este apartado, ata un máximo de 2 puntos a.3: Por posesión de carné de condución de maior nivel que o B establecido como requisito de acceso: carné C1-2 puntos, carné C-3 puntos; CAP-2 puntos (unicamente valorarase o de maior nivel) a.4: Por acreditar a posesión dun ciclo de Formación Profesional en automoción, soldadura, xardinería, mecánica, electricidade e similares: FP Básico: 2 puntos, Medio: 3 puntos; Superior: 5 puntos EXPERIENCIA PROFESIONAL (ata un máximo de 30 puntos) As puntuacións de cada apartado do epígrafe de experiencia laboral son independentes e ningún caso poderá acadarse coa suma dos distintos apartados unha puntuación superior ao máximo de 30 puntos establecido. A experiencia profesional deberá acreditarse con copia dos contratos de traballo máis o Informe de vida laboral ou, no caso de Administracións Públicas, certificado expedido polo feudatario público da Administración no que se explicite o posto de traballo, grupo de pertenza ou equiparación, duración do contrato/nomeamento e tipoloxía xornada. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente. b.1: Por experiencia profesional en postos de igual natureza e similares funcións que o convocado na Administración pública local: 0,50 puntos por cada 6 meses acumulados b.2: Por experiencia profesional como operaria/o, ou análogas funcións - oficial 1ª 2ª ou 3ª, peóns e asimilados contratado noutros ámbitos da Administración Pública (provincial, autonómica ou estatal), Fundacións, entidades sen ánimo de lucro e análogas: 0,35 puntos por cada 6 meses acumulados b.3: Por experiencia profesional como operaria/o, oficial 1ª e asimilados ou análogas funcións contratado na empresa privada: 0,25 puntos por cada 6 meses acumulados As puntuacións de cada apartado outorgaranse sumando todos os meses de experiencia, dividindo entre 6 e multiplicando pola puntuación correspondente de cada apartado cun máximo de dous decimais. O Tribunal elaborará unha listaxe das puntuacións outorgadas aos aspirantes nesta fase de concurso, que se fará pública no taboleiro de edictos e na web municipal, durante un prazo de 3 días hábiles para posibilitar a presentación de alegacións/reclamacións das/os aspirantes. Transcorrido este prazo, o Tribunal resolverá as posibles alegacións e no caso de non existir, consideraranse definitivas as puntuacións outorgadas na fase de concurso proseguindo o proceso, sen prexuízo dos recursos que procedan a criterio e mellor defensa dos intereses das/os aspirantes. A puntuación obtida na fase de concurso (máximo 40 puntos = 40% do total do proceso selectivo) de carácter non eliminatorio, non servirá para a superación de ningún exercicio da fase de oposición (máximo 60 puntos = 60 %). 7. Cualificación final e proposta contratación A puntuación final das probas selectivas, aos efectos de ordenación das/os opositoras/es na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición mais a puntuación obtida na fase de concurso. O Tribunal non poderá declarar que supera o proceso selectivo un número superior de aspirantes que o número de prazas convocadas (once) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente da categoría das prazas convocadas. No suposto de que non aproben o proceso selectivo algún aspirante, o Tribunal declarará deserta a convocatoria.8- Presentación de documentación e efectiva contratación O establecido nas Bases xerais 9. Base excepcional: Medidas preventivas COVID-19 Dada a actual situación sanitaria provocada pola pandemia do SARSCOVID-19, o Tribunal seleccionador, a través da/o Presidente deste, queda facultado para a adopción de tódalas medidas preventivas que se consideren apropiadas para maior seguridade no desenvolvemento do proceso selectivo. Tales medidas aprobadas a través de Instrucións, deberán publicarse no taboleiro de edictos e web municipal xunto co chamamento de aspirantes para realización en modalidade presencial dos exercicios da fase de oposición, sendo de obrigada observancia por parte dos/as aspirantes. No suposto de que algunha/ún aspirante se negue á observancia de calquera das medidas que sexan determinadas para a súa propia seguridade e de terceiros (distanciamento, utilización de mascarilla homologada ou facilitada pola Administración, instrucións sobre entrada/saída á sala de exame ou análogas) o Tribunal queda capacitado para determinala/o como non presentada/o, debendo recollelo explicitamente en Acta. O Tribunal queda competencialmente capacitado para convocar a realización de algún ou varios exercicios vía telemática, de contar co programa procedente no momento de chamamento para realización dos exercicios da fase de oposición, debendo publicar tal acordo no taboleiro de edictos e web municipal para xeral coñecemento dos/as aspirantes. Calquera acordo e/ou instrución derivada desta excepcional situación poderá ser modificada segundo as recomendacións técnico sanitarias do momento concreto, contando o Tribunal co asesoramento do Servicio de Prevención por conta allea e do Comité de seguridade e saúde laboral, de ser preciso.10. Norma final, lexislación aplicable e réxime recursos Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: - RDlex 5/2015, de 30 de outubro, do texto refundido do EBEP - RDLex 2/2015 do texto refundido do Estatuto dos Traballadores - Lei 30/1984, de 2 de agosto, de medidas para a reforma da función pública (naquelas disposicións aínda vixentes e que sexan básicas) - Lei 7/1985, de 2 de abril, reguladora das bases de réxime local - Texto refundido das disposicións legais vixentes en materia de réxime local, aprobado por Real Decreto Lexislativo 781/1986, de 13 de xuño (naquelas disposicións básicas) - Lei 2/2015, de 29 de abril, de Emprego Público de Galicia - Lei 5/1997, de 22 de xullo, da Administración Local de Galicia - Texto refundido da Lei de igualdade das mulleres de Galicia - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local - Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables - Lei 53/1984, 26 de decembro, de Incompatibilidades do Persoal ao Servizo das Administracións Públicas - Lei 39/2015, do 1 de outubro, de Procedemento administrativo Común das Administracións Publicas e Lei 40/2015 de 1 de outubro de Réxime xurídico do sector público As presentes bases, así como cantas actos administrativos se deriven delas e da actuación do Tribunal, poderán ser impugnados polos interesados nos casos e na forma establecida na Lei 39/2015, de 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público. ANEXO I: MODELO INSTANCIA Dª/D. con DNI núm:. con enderezo. C. P. Localidade. e teléfono de contacto. e e-mail. EXPÓN: Que tendo coñecemento da apertura do prazo de presentación de instancias de 11 prazas de persoal laboral fixo de OPERARIA/O DE OBRAS/SERVIZOS/MANTEMENTO do Concello de Arteixo. Declarando explicitamente cumprir os requisitos establecidos nas Bases reguladoras da convocatoria e, ase mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentenza firme. E efectuando pola presente declaración responsable da exactitude e veracidade da documentación que se aporta xunto á presente: 1. DNI 2. Carné de conducir B (ou superior) e Titulación establecida como requisito de acceso na categoría á que opta 3. Acreditación de coñecemento de lingua galega para exención de realización de proba de galego (CELGA III ou Iniciación ou equivalente) 4. Autobaremo xunto coa documentación acreditativa dos méritos académicos e profesionais, de conformidade ao baremo contido nas presentes Bases 5. Xustificante do pago dos dereitos de exame 6. Acreditación de discapacidade de se-lo caso e/ou especificación de medidas de adaptación para realización dos exercicios da fase de oposición. Por todo o exposto SOLICITA: Sexa admitida esta instancia para participar na convocatoria enriba referida correspondente á OEP 2017. Data, DNI e sinatura da/o aspirante: INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estrictamente necesarios relacionados coa súa solicitude O feito de que non nos facilite parte da información solicitada poderá suponer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI. AO SR. ALCALDE-PRESIDENTE DO CONCELLO DE ARTEIXO ANEXO II.- TEMARIO TEMARIO ANEXO A CONVOCATORIA 1.- CONSTITUCIÓN ESPAÑOLA. PRINCIPIOS XERAIS. OS DEREITOS E DEBERES DOS CIDADANS 2.- A COROA E A ORGANIZACIÓN TERRITORIAL DO ESTADO 3.- O ESTATUTO DE AUTONOMÍA DE GALICIA 4.- O REXIME LOCAL: COMPETENCIAS E SERVIZOS DAS ENTIDADES LOCAIS 5.- ORGANIZACIÓN MUNICIPAL: O ALCALDE. O PLENO. AS COMISIÓNS INFORMATIVAS. AS XUNTAS DE GOBERNO 6- ESTRUCTURA BÁSICA E PROCEDEMENTO DE ELABORACIÓN E APROBACIÓN DO ORZAMENTO MUNICIPAL 7.- PRINCIPIOS XERAIS DA LEI ORGANICA DE IGUALDADE 3/2007 DE 22 DE MARZO: TÍTULO I: O PRINCIPIO DE IGUALDADE E A TUTELA CONTRA A DISCRIMINACIÓN 8.- PREVENCIÓN DE RISCOS LABORAIS: CONCEPTOS BÁSICOS E PRINCIPAIS RISCOS DO PERSOAL DE OFICIOS/OBRAS. EPI´S E SINALIZACIÓN DE TRABALLOS E OBRAS NA VÍA PÚBLICA 9.- NORMAS E PROCEDEMENTOS DE SEGURIDADE LABORAL NO EMPREGO DE VEHÍCULOS DE OBRAS PÚBLICAS (ARTIGO 2 E ANEXO DO RD 487/1997 DE 14 DE ABRIL E ARTIGO 2 E ANEXO DO RD 773/1997 DE 30 DE MAIO 10.- ALMACENAXE DE MATERIAL. MONTAXE E TRANSPORTE DE MAQUINARIA, EQUIPAMENTO E MOBILIARIO. NORMAS DE PREVENCIÓN DE RISCOS NA MANIPULACIÓN DE CARGAS 11.- FERRAMENTAS MANUAIS MAIS COMÚNS E FUNCIONAMENTO DUN CIRCUITO DE CALEFACCIÓN DE AUGA QUENTE. FUNCIONAMENTO DOS DISTINTOS DOSIFICADORES DE AUGA EN INODOROS 12.- ELECTRICIDADE: CONDUTORES E AILLANTES. ESQUEMA BÁSICO DUNHA INSTALACIÓN ELÉCTRICA. ELEMENTOS UTILIZADOS NA REDE DE ILUMINACIÓN PÚBLICA 13.- MANTEMENTO E CONSERVACIÓN DE XARDÍNS E ZOAS VERDES: MÉTODOS, PROCEDEMENTOS, MAQUINARIA E ÉPOCAS ESTACIONAIS DAS DISTINTAS TAREFAS 14.- FERRAMENTAS MAIS COMÚNS EN ALBANELERÍA. CARACTERISTICAS E MANEXO DOS DIVERSOS MATERIAIS NA CONSTRUCCIÓN.15.- PARROQUIAS MUNICIPAIS, NÚCLEOS RURAIS E RUEIRO DO CONCELLO DE ARTEIXO (a disposición na web municipal: www.arteixo.org) ANEXO III: AUTOBAREMO Dª/D. declara pola presente, a veracidade dos méritos alegados no proceso selectivo ao que opta (p ara autobaremar os seus méritos siga estritamente o establecido nas Bases reguladoras e verifique que achega a documentación acreditativa solicitada segundo as mesmas ). A. FORMACIÓN: ata un máximo de 10 puntos Apartado a.1 (formación directamente relacionada) (Engada tantas liñas como necesite) Apartado a.2 (outra formación prevención) Engada tantas liñas como necesite) Apartado a.3 (outros carné conducir, únicamente o de maior nivel) (Engada tantas liñas como necesite) Apartado a.4 (outras titulacións) (Engada tantas liñas como necesite) PUNTUACIÓN APARTADO A (MÁXIMO 10 PUNTOS). puntos B. EXPERIENCIA PROFESIONAL (Máximo 30 puntos) (Engada tantas liñas como necesite) PUNTUACIÓN APARTADO B) (MÁXIMO 30 PUNTOS). puntos TOTAL CURRICULO AUTOBAREMADO: PUNTUACIÓN A+B =. puntos (puntuación máxima 40 puntos) En., o día …. de. de.(data/mes/ano) Arteixo, 29 de xuño de 2021 Asinado: Carlos Calvelo Martínez (ALCALDE-PRESIDENTE)